RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT FUNCIONARI DE CARRERA DELS COSSOS DOCENTS UNIVERSITARIS A L'EFECTE DEL RECONEIXEMENT DEL COMPLEMENT ESPECÍFIC PER MÈRITS DOCENTS (QUINQUENNIS) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/45706)
  + [Valencià](/va/acuerdo/45464)






Selector de idioma

Leer

* [Español](/es/acuerdo/45127)
* [Valencià](/va/acuerdo/45763)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT FUNCIONARI DE CARRERA DELS COSSOS DOCENTS UNIVERSITARIS A L'EFECTE DEL RECONEIXEMENT DEL COMPLEMENT ESPECÍFIC PER MÈRITS DOCENTS (QUINQUENNIS)[Butlletí Oficial Universitat d'Alacant](/ca/Publicacion)
=================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT FUNCIONARI DE CARRERA DELS COSSOS DOCENTS UNIVERSITARIS A L'EFECTE DEL RECONEIXEMENT DEL COMPLEMENT ESPECÍFIC PER MÈRITS DOCENTS (QUINQUENNIS)

Data d'aprovació
:   01/12/2023

Data de publicació
:   04/12/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/45232)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/45112)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/45137)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT FUNCIONARI DE CARRERA DELS COSSOS DOCENTS UNIVERSITARIS A L'EFECTE DEL RECONEIXEMENT DEL COMPLEMENT ESPECÍFIC PER MÈRITS DOCENTS (QUINQUENNIS)&url=https://www.boua.ua.es/va/acuerdo/45394)

**Títol:** RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT FUNCIONARI DE CARRERA DELS COSSOS DOCENTS UNIVERSITARIS A L'EFECTE DEL RECONEIXEMENT DEL COMPLEMENT ESPECÍFIC PER MÈRITS DOCENTS (QUINQUENNIS)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 1 de desembre de 2023

RESOLUCIÓ DE LA UNIVERSITAT D'ALACANT PER LA QUAL S'ACORDA PUBLICAR LA CONVOCATÒRIA PER AL RECONEIXEMENT DE MÈRITS DOCENTS AL PROFESSORAT FUNCIONARI DE CARRERA DELS COSSOS DOCENTS UNIVERSITARIS A L'EFECTE DEL RECONEIXEMENT DEL COMPLEMENT ESPECÍFIC PER MÈRITS DOCENTS (QUINQUENNIS)

Amb l'objectiu de possibilitar el procés d'avaluació dels mèrits docents del professorat funcionari de carrera, que pertany als cossos docents universitaris en aplicació del que estableix la Llei orgànica 2/2023, de 22 de març, del sistema universitari, el Reial Decret 1086/1989, de 28 d'agost, sobre retribucions del professorat universitari i la normativa que desenvolupa aquests preceptes, la Universitat d'Alacant convoca el professorat funcionari dels cossos docents universitaris a presentar sol·licituds per a l'avaluació docent a l'efecte del reconeixement del complement específic per mèrits docents en els termes següents.

1.       Requisits de les persones sol·licitants.

Podran sol·licitar l'avaluació de l'activitat docent feta cada cinc anys en règim de dedicació a temps complet o període equivalent si han prestat serveis en règim de dedicació a temps parcial, el professorat de la Universitat d'Alacant funcionari de carrera, que es trobe en actiu o situació assimilada en aquesta Universitat, amb dedicació a temps complet a 31 de desembre del 2023, que pertany als cossos docents universitaris:

·         Catedràtics i Catedràtiques d'Universitat

·         Professors i Professores Titulars d'Universitat

·         Catedràtics i Catedràtiques d'Escola Universitària

·         Professors i Professores Titulars d'Escola Universitària

2.       Normativa aplicable.

Aquesta convocatòria es regirà per les normes específiques contingudes en aquesta Resolució i en les corresponents bases d'aquesta i s'atendrà al que disposa:

a)       Reial Decret 1086/1989, de 28 d'agost, sobre retribucions del professorat universitari.

b)      Resolució de 26 de setembre de 1989, del Consell d'Universitats, per la qual s'estableixen els criteris generals d'avaluació del professorat universitari per a l'avaluació global establida en la disposició transitòria tercera del Reial Decret 1086/1989 de 28 d'agost.

c)       Ordre de 3 de novembre de 1989, per la qual es desenvolupa el Reial Decret 1086/1989, de 28 d'agost, sobre retribucions del professorat universitari.

d)      Resolució de 3 de maig de 1990, del Consell d'Universitats, per la qual s'estableixen les situacions administratives que han de ser objecte de tractament anàleg al que estableix l'article 2, apartat 3.c, del Reial Decret 1086/1989, de 28 d'agost, sobre retribucions del professorat universitari.

e)      Resolució de 20 de juny de 1990, del Consell d'Universitats, per la qual s'estableixen els criteris generals per a l'avaluació de l'activitat docent del professorat universitari prevista en l'article 2, apartat 3.c, del Reial Decret 1086/1989, de 28 d'agost, sobre retribucions del professorat universitari.

f)        Resolució de 8 de març de 1991, de la Secretaria d'Estat d'Universitats i Investigació, per la qual es fixa la quantitat del component per mèrits docents que correspon als serveis prestats en l'exercici de càrrecs acadèmics i situacions administratives anàlogues i per la qual es preveuen normes de procediment per a l'avaluació investigadora dels professors en les circumstàncies anteriors.

g)       Reial Decret 74/2000, de 21 de gener, pel qual es modifica parcialment el Reial Decret 1086/1989, de 28 d'agost, sobre retribucions del professorat universitari.

h)      Llei orgànica 2/2023, de 22 de març, del sistema universitari.

i)        Llei 39/2015, d'1 d'octubre, del procediment administratiu comú de les administracions públiques.

3.       Terminis.

Les persones interessades podran presentar telemàticament la seua sol·licitud, a través d'UACloud-Campus Virtual, eAdministració, Tràmits, Docència i Investigació, Avaluació de Trams Docents, des de l'endemà a la publicació d'aquesta convocatòria en el Butlletí Oficial de la Universitat d'Alacant (BOUA) fins al 31 de desembre del 2023. No seran admeses les sol·licituds presentades fora de termini.

4.       Reconeixement del component per mèrits docents.

El professorat a què fa referència aquesta convocatòria podrà sotmetre a avaluació la seua activitat docent feta fins al 31 de desembre del 2023, en períodes de cinc anys en règim de dedicació a temps complet, o períodes equivalents si ha prestat serveis en règim de dedicació a temps parcial. La docència impartida a temps parcial serà computada aplicant-hi un coeficient reductor del 0,5 a l'hora de determinar l'equivalència.

Les activitats avaluables hauran d'estar enquadrades en una de les següents:

·         Docència universitària impartida en Universitats públiques en règim de contractació o de funcionariat, sempre que la categoria a què pertanguera el professor o la professora corresponguera a un cos docent o una figura contractual universitària:

o   Si la docència ha sigut impartida en la Universitat d'Alacant, no serà necessària l'aportació de documentació justificativa.

o   Si la docència ha sigut impartida en Universitats públiques diferents de la Universitat d'Alacant, s'acreditarà adjuntant a la sol·licitud certificació expedida per la Universitat en la qual van ser prestats els serveis, on haurà de constar la categoria/cos/escala del lloc o plaça, el règim jurídic, la dedicació i la data d'inici i fi de cada servei prestat.

·         Temps amb un contracte o nomenament, amb funcions docents, en algun Centre públic d'investigació estranger acreditat, així com en el L.Q.E.S. o un altre Organisme públic d'investigació.

S'adjuntarà a la instància certificació expedida per la Universitat o Centre corresponent en el qual van ser prestats els serveis, en el qual haurà de constar el cos o categoria docent, les dates de presa de possessió i cessament, o d'inici i finalització dels contractes, i el règim de dedicació.

·         Temps que s'acredite en el Ministeri d'Educació i Ciència prestat en la realització de programes o accions d'aquest Departament o homologats a les concedides per aquest.

Es consideren accions homologades als programes de formació del professorat i del personal investigador del Ministeri d'Educació i Ciència, les beques de formació del personal investigador de les Comunitats Autònomes i totes les inscrites en el corresponent registre del Ministeri. Per a la seua acreditació, s'haurà d'adjuntar a la instància el certificat expedit per l'Organisme competent del desenvolupament del programa o acció, on conste el nom de la persona beneficiària d'aquesta, la dedicació i les dates d'inici i final del programa.

·         Docència impartida durant el gaudiment de beques o ajudes predoctorals (formació de professorat universitari, formació de personal investigador i homologats) i post-doctorals de caràcter oficial, tant en la Universitat d'Alacant com en Universitats públiques diferents a aquesta. En tots dos casos, s'adjuntarà a la sol·licitud, l'acreditació del període en què la beca o ajuda ha sigut gaudida.

·         Ensenyaments que s'han integrat en una Universitat pública com a ensenyaments universitaris oficials. Quan es procedisca d'un Centre Adscrit, s'haurà d'adjuntar a la sol·licitud, fotocòpia del contracte o nomenament que mantenia amb aquest Centre, en el qual es faça constar el règim de dedicació i la fotocòpia de la vènia docendi emesa per la Universitat pública responsable d'aquest.

Així mateix, seran computades les situacions administratives i els permisos indicats a continuació, sempre que la declaració d'aquesta situació es produïsca mentre s'ostente alguna de les categories de professorat universitari:

·      Serveis Especials.

·      Comissions de servei en organismes o ens públics diferents dels previstos en l'Ordre de 3 de novembre del 1989.

·      Representants socials alliberats de docència, a l'empara del que disposa la Llei 9/1987 de 12 de juny.

·      Permisos d'anys sabàtics.

5.       Observacions generals.

1.       L'avaluació només podrà obtenir dues qualificacions: favorable o no favorable.

2.       En cap cas un mateix període podrà ser computat més d'una vegada.

3.       No s'adjuntarà a la instància genèrica, documentació justificativa de les activitats avaluables que ja consten en l'expedient administratiu del Servei de Gestió de Personal.

4.       En cap cas, la quantia anual del component del complement específic per mèrits docents no podrà excedir de l'equivalent a la remuneració anual de sis quinquennis docents.

5.       El professorat que es trobe prestant serveis en règim de dedicació a temps complet en una altra Universitat pública o en algun Organisme públic d'investigació en comissió de serveis, tindrà dret a ser avaluat a la Universitat en què correspon la plaça com a titular.

6.       Si es tenen reconeguts sexennis en cossos docents no universitaris, caldrà aportar-hi certificat acreditatiu d'aquests, en el qual s'indique les dates corresponents a cadascun dels períodes reconeguts i la data de l'última avaluació favorable.

7.       Aquells documents acreditatius que es presenten en un idioma diferent d'algun dels oficials a la Comunitat Valenciana, hauran d'anar acompanyats de traducció per intèrpret jurat.

6.       Esmena i millora de la sol·licitud.

Si la sol·licitud no reunira els requisits exigits, o s'advertira cap deficiència en la documentació que ha d'acompanyar-la, es requerirà a l'interessat o interessada, en el termini de 10 dies hàbils, perquè compense la falta o acompanye els documents preceptius.

7.       Convalidació de mèrits docents obtinguts en categories com a personal docent contractat.

El professorat que haja accedit a qualsevol dels cossos docents universitaris durant l'any 2023 i haja obtingut el reconeixement del component per mèrits docents com a personal docent contractat, en aplicació del Decret 174/2002 de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, modificat per la Llei 13/2016, de 29 de desembre i pel Decret 83/2023, de 2 de juny, del Consell i, segons l'informat en la reunió del ple de la Comissió d'Ordenació Acadèmica i Professorat de la Universitat d'Alacant celebrada el dia 14 de desembre de 2017, tindrà convalidats automàticament aquests components com reconeguts en el cos d'accés a la condició de funcionari o funcionària segons el Reial decret 1086/89, de retribucions del professorat universitari, amb efectes a partir del dia 1 de gener de 2024, percebent fins al 31 de desembre de 2023 les quantitats corresponents als mèrits reconeguts com a contractats o contractades. Aquest reconeixement automàtic implica que no requerirà sol·licitud per part de l'interessat o de la interessada.

8.       Avaluació de les sol·licituds.

Una vegada recaptats els informes corresponents i computats els períodes pel l' Unitat de Gestió de Personal Docent i investigador, es proposarà a la Comissió d'Ordenació Acadèmica i Professorat la valoració dels períodes corresponents als serveis prestats i acreditats per les interessades o els interessats. De la decisió adoptada per aquesta Comissió s'informarà a la Junta de Personal Docent i Investigador de la Universitat d'Alacant i, escoltada aquesta, la Rectora resoldrà la concessió, o no, del tram sol·licitat.

9.       Notificacions.

Les notificacions dels actes derivats dels procediments relacionats amb l'avaluació de l'activitat docent del professorat universitari es faran en el Campus Virtual de l'interessat, a través d'UACloud.

10.   Efectes econòmics de les avaluacions.

Els components docents que siguen reconeguts tindran efectes econòmics des del dia 1 de gener de 2024.

11.   Informació de la convocatòria.

La informació corresponent a la convocatòria es troba disponible en l'adreça següent de la pàgina web del Servei de Gestió de Personal: <https://sgp.ua.es/va/gestion-pdi/pdi/meritos/unitat-de-gestio-de-pdi-reconeixement-de-merits.html>

12.   Recursos.

Contra la present resolució, que esgota la via administrativa, pot interposar-se recurs contenciós administratiu en el termini de dos mesos comptadors des de l'endemà de la seua publicació, davant del jutjat de lo contenciós administratiu amb seu a Alacant, d'acord amb el que disposa l'article 8.3 de la Llei 29/1998, de 13 de juliol, reguladora de la jurisdicció contenciós administrativa.

No obstant açò, les persones interessades podran interposar un recurs de reposició davant la Rectora en el termini d'un mes comptat des de l'endemà al de la seua publicació: en aqueix cas no es podrà interposar el recurs contenciós-administratiu esmentat en el paràgraf anterior fins que siga resolt expressament o s'haja produït la desestimació presumpta del recurs de reposició interposat, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.

Aquesta resolució entrarà en vigor l'endemà de la seua publicació en el BOUA.

La Rectora  (P.D.F. Res. Rectoral 22/12/2020)

El vicerector d'Ordenació Acadèmica i Professorat

Luis Alfonso Martínez Giner





[Carretera Sant Vicent del Raspeig s/n  
03353 Sant Vicent del Raspeig - Alacant  
 Tel. 54 771 9394 - Fax 59 029 7958](https://www.google.es/maps/@80.936047,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12840&trk=tyah&trkInfo=tarId%6U0501745692653%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)